CELEX: E2015P0014
Language: lv
Date: 2015-06-05 00:00:00
Title: Norges Høyesterett 2015. gada 5. jūnija lūgums EBTA Tiesai sniegt konsultatīvu atzinumu lietā Holship Norge AS pret Norsk Transportarbeiderforbund (Lieta E-14/15)

25.2.2016   
            
            
               LV
            
            
               Eiropas Savienības Oficiālais Vēstnesis
            
            
               C 73/10
            
         
      Norges Høyesterett2015. gada 5. jūnija lūgums EBTA Tiesai sniegt konsultatīvu atzinumu lietā Holship Norge AS pret Norsk Transportarbeiderforbund
   
   (Lieta E-14/15)
   (2016/C 73/06)
   
      Norges Høyesterett (Norvēģijas Augstākā Tiesa) ar 2015. gada 5. jūnija vēstuli, ko Tiesas kanceleja saņēma 2015. gada 5. jūnijā, lūdza EBTA Tiesu sniegt konsultatīvu atzinumu lietā Holship Norge AS pret Norsk Transportarbeiderforbund par šādiem jautājumiem.
   A   Par konkurences tiesībām:
   
   
            
               A.1
            
            
               Vai koplīgumiem piemērojamais atbrīvojums no EEZ līguma konkurences noteikumiem, kā tas cita starpā aprakstīts EBTA Tiesas konsultatīvajā atzinumā lietā E-8/00 Landsorganisasjonen i Norge un NKF [2002] EFTA Ct. Rep. 114, attiecas uz ostas lietotāja boikotēšanu, kuras mērķis ir panākt koplīguma pieņemšanu, ja šāda pieņemšana nozīmē, ka ostas lietotājam jādod priekšroka izkraušanas un iekraušanas pakalpojumu pirkšanai no atsevišķas pārvaldes iestādes, kā aprakstīts iepriekš minētā atzinuma 7. punktā un no 10. līdz 14. punktam, nevis tā paša darba veikšanai jāizmanto savi darbinieki?
            
         
            
               A.2
            
            
               Ja nē, vai šāda sistēma būtu jāizvērtē atbilstoši EEZ līguma 53. vai 54. pantam?
            
         
            
               A.3
            
            
               Vai šādā gadījumā, novērtējot, vai pastāv ievērojama ietekme uz pārrobežu tirdzniecību EEZ, būtu jāņem vērā identiskas vai atbilstīgas sistēmas esība citās ostās?
            
         B   Par brīvību veikt uzņēmējdarbību:
   
   
            
               B.1
            
            
               Vai saskaņā ar EEZ līguma 31. pantu par ierobežojumu brīvībai veikt uzņēmējdarbību ir uzskatāms arodbiedrības izmantots boikots, lai panāktu, ka uzņēmums, kura mātesuzņēmums atrodas citā EEZ valstī, pieņemtu koplīgumu, ja koplīgums nozīmē, ka uzņēmumam ir jādod priekšroka izkraušanas un iekraušanas pakalpojumu pirkšanai no atsevišķas pārvaldes iestādes, kas aprakstīta iepriekš 10.–14. punktā, nevis šā darba veikšanai jāizmanto savi darbinieki?
            
         
            
               B.2
            
            
               Vai novērtējuma veikšanā ir nozīme tam, vai ierobežojums pastāv, ja uzņēmumam ir ļoti neliela un/vai sporādiska vajadzība pēc izkraušanas un iekraušanas pakalpojumiem?
            
         
            
               B.3
            
            
               Ja ierobežojums pastāv: vai novērtējuma veikšanā, lai novērtētu ierobežojuma likumību, ir nozīme tam, ka uzņēmums attiecībā uz saviem ostas darbiniekiem piemēro citu koplīgumu, par ko vienojušies sociālie partneri valstī, kur atrodas osta, ja šis koplīgums attiecas uz jautājumiem, kas nav saistīti ar iekraušanas un izkraušanas darbu?